CELEX: 62011CN0488
Language: fi
Date: 2011-09-23 00:00:00
Title: Asia C-488/11: Ennakkoratkaisupyyntö, jonka Gerechtshof te Amsterdam (Alankomaat) on esittänyt 23.9.2011 — D.F. Asbeek Brusse ja K. de Man Garabito v. Jahani BV

14.1.2012   
            
            
               FI
            
            
               Euroopan unionin virallinen lehti
            
            
               C 13/3
            
         Ennakkoratkaisupyyntö, jonka Gerechtshof te Amsterdam (Alankomaat) on esittänyt 23.9.2011 — D.F. Asbeek Brusse ja K. de Man Garabito v. Jahani BV
   (Asia C-488/11)
   2012/C 13/06
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof te Amsterdam
   
      Pääasian asianosaiset
   
   
      Valittajat: D.F. Asbeek Brusse ja K. de Man Garabito
   
      Vastapuoli: Jahani BV
   
      Ennakkoratkaisukysymykset
   
   
               1)
            
            
               Onko asuinhuoneistojen vuokrausta ammattimaisesti harjoittavaa henkilöä, joka vuokraa huoneiston yksityishenkilölle, pidettävä direktiivissä (1) tarkoitettuna myyjänä tai palvelun suorittajana? Sovelletaanko direktiiviä vuokrasopimukseen, joka on tehty vuokrausta ammattimaisesti harjoittavan henkilön ja sellaisen vuokralaisen välillä, joka ei ole vuokrannut asuntoa osana ammattitoimintaansa?
            
         
               2)
            
            
               Merkitseekö se, että direktiivin 6 artiklaa on pidettävä sääntönä, joka rinnastetaan sellaisiin kansallisiin säännöksiin, joita kansallisessa oikeusjärjestyksessä pidetään pakottavina säännöksinä, sitä, että yksityisten välisessä oikeusriidassa kohtuuttomia sopimusehtoja koskeva kansallinen täytäntöönpanolainsäädäntö on pakottavaa siten, että kansallinen tuomioistuin on toimivaltainen ja velvollinen sekä ensimmäisessä asteessa että valitusasteessa viran puolesta (ja näin ollen myös valitusperusteiden ulkopuolella) arvioimaan sopimusehtoa kansallisen täytäntöönpanolainsäädännön valossa ja toteamaan kyseisen ehdon pätemättömäksi, jos se tulee siihen tulokseen, että ehto on kohtuuton?
            
         
               3)
            
            
               Onko yhteisön oikeuden tehokkaan vaikutuksen kanssa yhteensopivaa se, ettei kansallinen tuomioistuin jätä soveltamatta sellaista sopimussakkolauseketta, jota on pidettävä direktiivissä tarkoitettuna kohtuuttomana ehtona, vaan kansallista lainsäädäntöä soveltaen ainoastaan kohtuullistaa sopimussakon määrää, tilanteessa, jossa yksityinen on vedonnut sopimussakon kohtuullistamista koskevaan tuomioistuimen toimivaltaan mutta ei siihen, että kyseinen ehto voitaisiin todeta pätemättömäksi?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).